240 



einer Gesellsch. in Wiirtemberg T. 1. p. 35. nec 

 non FloraT. 11. 558. T. 12. 682. T.15. 439. T. 16. 209. 

 293. T. 19. 177.). Prolem hybridum modo patri, modo 

 matri magis esse similem et eo magis esse fertilem quo 

 magis matri similis sit. In seminis et fructus formam et 

 colorem vix agere fecundationem hybridam. Pollinem 

 alius speciei difficilius suscipi, quam ejusdem, quod jam 

 Koelreuterus vidit. Opus esse, ut pollen diutius in 

 stigmate versetur, nec momenttaneo electricitatis impulsu 

 fecundationem fieri; opus quoque esse ut materia fecun- 

 dans ad semina ipsa procedat. In eodem ovario varias 

 saepe varietates simul adesse. — Multas quoque plantas 

 hybridas in Botanical Magazine et Botanical Register ico- 

 nibus expressas et descriptas reperies. 



Si non probatur, attamen confirmatur sexus planta- 

 rum, teleologicis quae vocant argumentis. Horum multa 

 jamjam attulit Linnaeus. In Vallisneria pedunculus flo- 

 ris feminei spiraliter tortus extenditur ut flos supra aquam 

 tollatur, flosmasculus solvitur a pedunculo, aquae innatat, 

 aperitur et pollinem emittit. Incurvantur stamina, anthe- 

 rae stigmati incumbunt et post fecundationem eriguntur in 

 Parnassia; modum vero, quo id fiat accuratius observavit 

 de Humboldt (Usteri Bot. Ann. St. 3. p. 3.). In 

 Saxifragis similis staminum incurvatio fieri solet. Erigun- 

 tur stamina incurvata ut pollinem explodant aut vi mecha- 

 nica (Parietaria) aut vi dynamica (Spiraea). Irritabilia 

 sunt stamina ita ut irritatione fortuito facta ad stigma ap- 

 plicentur (Berberis). Sed non semper mares quaerunt fe- 

 minas, sunt quoque plantae, in quibus feminae procaciores. 

 Pistilla incurvantur ut antheras tangant, tum elevantur 

 (Nigella) aut pistillum incurvatur stigmatibus clausis, quae 



